قوزئی کره، نوکلئر سلاح‌لاری‌نین، سوریه‌ده رژیمه عاید بیر هاوا مرکزینه موشک سالدیریسی تشکیل ائدن آمریکانین حربی تهدیدینه قارشی گره‌ک‌لی بیر داشیندیریجی عنصور اولدوغونو ایره‌لی سوردو.
قوزئی کره رسمی آژانسی کا‌سی‌ان‌ای‌ین، آدی بیلدیریلمه‌ین بیر خاریجی ایشلر باخانلیغی یئتکی‌لی‌سی‌نین آچیقلاماسینا دایاندیردیغی خبرینده، آمریکانین سوریه‌یه تشکیل ائتدیگی سالدیری‌لارین "کسین‌لیکله باغیشلانماز" اولدوغو و واشینگتونون "ساواش اوچون داوام‌لی پرواسیز حرکت ائتمه‌سینه" قارشی اؤلکه‌نی قوروماق آدینا نوکلئر سلاح‌لاری مشروعلاشدیردیغی بیلدیریلدی.
آچیقلامادا، قوزئی کره‌نین "نوکلئر گوجله صاحب اولدوغو بؤیوک حربی گوجون"، آمریکا طرفین‌دن تشکیل ائدیله‌جک اولاسی بیر سالدیرقانلیغی انگلله‌یه‌جگی ایفاده ائدیلدی.
آمریکانین سوریه‌یه تشکیل ائتدیگی سون حربی سالدیرینین اؤزلرینه بیر اویاری اؤزللیگینده اولدوغو یوروملارینا دقت چئکن آچیقلامادا،
"بوندان قورخموروق" دئییلدی.
آچیقلامادا،
"آمریکانین داوام‌لی اولا‌راق ائتدیگی، ساواش مقصدلی قورخوسوز حرکت‌لرله باشا چیخماق و اؤزوموزو اؤز گوجوموزله ساوونماق اوچون مشروع مدافعه ظرفیتیمیزی هر طرفدن آرتیراجاییق" ایفاده‌سینه یئر وئریلدی.
قوزئی کره، آمریکانین، اؤز تورپاق‌لارینا سالدیری حاضیرلیغیندا اولدوغونو اوزون مدت‌دیر ادعا ائدیردی.
واشینگتن ایسه قوزئی کره‌نی ایشغال ائتمک کیمی بیر نیتی اولدوغو یولون‌داکی ادعا‌لاری رد ائدیر.
